armvectores/hy_wikipedia_2023 huggingface dataset:
Torture

Torture (հայերեն՝ տանջանք), ամերիկական Cannibal Corpse խմբի տասներկուերորդ ալբոմն է, թողարկվե է 2012 թվականի մարտի 3֊ին, Metal Blade Records լեյբլով։


== Ալբոմում ==
Սկավավառակը ձայնագրվել է ամերիկական հետևյալ ստուդիաներում՝ Mana Recording Studio, ՍԵնթ Պիթերսբերգում, Ֆորիդայում, Sonic Ranch, Տորնիլոյում և Տեխասում։ Ալբոմի պրոդյուսերը Էրիկ Ռութանն է։
Շվեդական չարթերում Torture ալբոմը զբաղեցրել է 37֊րդ տեղը։
Ըստ About.com կայքի տեսաբան Մարկուս Ջերվիսի կարծիքով՝ «Միայն մի բան կարելի է հստակ ասել և խմբի բոլոր երկրպագուների, և մյուսների մոտ ձևավորված է մի կարծիք։ Նոր Cannibal Corpse ալբոմում կա այն ամենը ինչ պետք է լինի, իսկ մնացածը ձեր խնդիրը չէ»։


== Ստեղծագործությունների ցանկ ==


== Ձայնագրման մասնակիցներ ==
Ջորջ Ֆիշեր ֊ վոկալ
Պետ Օ'Բրայեն ֊ կիթառ
Ռոբ Բառետ ֊ կիթառ
ԱԼեքս ՈՒեբստեր ֊ բաս֊կիթառ
Փոլ Մազուրկեևիչ ֊հարվածային գործիքներ


== Արտաքին հղումներ ==
Тексты песен альбома
Torture на discogs.com


== Ծանոթագրություններ ==
Ժողովածու (1698)

Ժողովածու (1698), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1698 թվի տակ։ Ձեռագիրը գրվել է։ Գրված է թղթի վրա, որը ունի 13.5×9 չափս։ Ձեռագիրը կազմված է 240 թերթից։ Գրված է միասյուն, նոտրգրով։ Պահպանակը ունի 2 էջ, գրված է մագաղաթի վրա։ Կազմը` կաշեպատ տախտակ դրոշմազարդ։ Հիշատակարան՝ 1ա (1799 թ․):


== Բովանդակություն ==
Գր․ Տաթևացւոյ Համառօտ տեսութիւն ի գիրս Պորփիւրի, Լուծմունք ի տեսութիւն Դաւթի։
Յովհ․ Որոտնեցւոյ Վերլուծութիւնք Ստորոգութևանցն և Պերի արմենիասին Արիստոտէլի։
Գիր մեղուի աճման։


== Ծանոթագրություններ ==
Տարածքային ամբողջականություն

Տարածքային ամբողջականություն կամ տարածքային անձեռնմխելիություն (հազվադեպ նաև ինտգրիտետ), Միջազգային իրավունքի սկզբունք, որի համաձայն պետության տարածքը մեկ այլ պետության կողմից ռազմական ուժի սպառնալիքի, կամ այլ ոտնձգության դեպքում հանդիսանում է անձեռնմխելի։
Տարածքային ամբողջականության սկզբունքն առաջին անգամ հաստատվել է ՄԱԿ-ի կանոնադրության 4-րդ հոդվածով և հետագայում զարգացում է ստացել Միջազգային անվտանգության ամրապնդման մասին հռչակագրում։ Հռչակագրում նշվել է ուժի կիրառման արդյունքում ռազմական օկուպացիայի անթույլատրելիության մասին, ինչպես նաև ուժային գործողությունների անթույլատրելիությունը, որոնք այլ պետության տարածքը զավթելու նպատակ ունեն։
Ազգերի ինքնորոշման իրավունքի և տարածքային ամբողջականության սկզբունքների միջև կա որոշակի հակասություն։
Համաձայն Միջազգային իրավունքի սկզբունքների մասին հռչակագրի «Յուրաքանչյուր պետություն պետք է ձեռնպահ մնա ցանկացած գործողությունից, որը ուղղված է ցանկացած այլ պետության կամ երկրի ազգային միասնականության և տարածքային ամբողջականության մասնակի կամ ամբողջական խախտումը» (տարածքային ամբողջականության սկզբունք)։ Այս միջազգային փաստաթղթում հաստատվում է, որ ըստ «Ժողովուրդների իրավահավասարության և ինքնորոշման սկզբունքի» «Ոչինչ չպետք է վավերացնի կամ խրախուսի ցանկացած գործողություն, որը մասնակի կամ ամբողջական խախտում է ինքնիշխան և անկախ պետությունների տարածքային ամբողջականությունը կամ քաղաքական միասնությունը, իր գործողություններում պահպանելով ժողովուրդների իրավահավասարության և ինքնորոշման սկզբունքը»։ Հետևաբար, կարելի է եզրակացնել, որ տարածքային ամբողջականության սկզբունքն անկիրառելի է այն պետությունների համար, որոնք չեն այնտեղ բնակվող ժողովուրդների ազատ ինքնորոշումը։ Բացի այդ տվյալ հռչակագիրը արգելելով պետությունների ուղղակիորեն փլուզմանը տանող գործողությունները, չի արգելում այլ պետության կազմից միակողմանի կարգով դուրս գալու և նոր պետություն հռչակելու գործընթացը։


== Ծանոթագրություններ ==


== Գրականություն ==
Сафонов В. Е. Государственное единство и территориальная целостность в судебных решениях: международные и конституционно-правовые аспекты. — М., 2008. — 400 с.


== Արտաքին հղումներ ==
Левакин И. В., Барциц И. Н. Территориальная целостность Российской Федерации: вопросы теории Archived 2008-10-23 at the Wayback Machine. // Государственный научно-исследовательский институт системного анализа Счётной палаты РФ.
Լոնդոնյան դերբի

Լոնդոնյան դերբի (անգլ.՝ London derby), ֆուտբոլային հանդիպումներ «Արսենալ» և «Չելսի» ակումբների միջև։ Մրցակցությունը տեղի է ունենում նաև Լոնդոնի՝ Անգլիայի մեծագույն քաղաքի միջև։


== Տես նաև ==
 Դերբի (սպորտային)
Ժողովածու (3691)

Ժողովածու (3691), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3691 թվի տակ։ Ձեռագիրը գրվել է 18-րդ դարում։ Գրված է թղթի վրա, որը ունի 16,5X11 սմ չափս։ Ձեռագիրը կազմված է 32 թերթից։ Գրված է միասյուն, նոտրգրով։ Ունի կիսախորան մանրանկարներ։ Կազմը` լաթապատ ստվարաթուղթ։


== Բովանդակություն ==
Մովս. Խորենացւոյ Աշխարհացոյց։
Գետք և գնացք նոցա։
Անուանք քաղաքաց հնդկաց և պարսից։
Վասն Դ գետոց։
Վիճակացոյց։


== Ծանոթագրություններ ==
Էմոտիվիզմ

Էմոտիվիզմ (լատ.՝ emover – հուզել), նեոպոզիտիվիստական բարոյագիտական ըմբռնում, որը բարոյականությունը հակադրում է գիտական մտածողությանը, արժեքը՝ գիտելիքին։ Ներկայացուցիչները (Այվոր Արմսթրոնգ Ռիչարդս, Բերտրան Ռասել, Ռուդոլֆ Կառնապ, Չարլզ Սթիվենսոն, Հանս Ռայխենբախ) քննադատելով ավանդական բարոյագիտության ոչ–գիտականությունը՝ գտնում են, որ բարոյագիտության առարկա կարող է լինել բարոյականության լեզվի տրամաբանական վերլուծությունը։ Սակայն, ըստ նրանց, բարոյագիտական դատողությունները (և տերմինները) ենթակա չեն տրամաբանական–փորձնական հիմնավորման, չեն կարող լինել ճշմարիտ կամ կեղծ, կամայական են և միայն հուզականորեն արտահայտիչ՝ այսինքն էմոտիվ։ 
Էմոտիվիզմը նիհիլիստական, հետևողական ռելյատիվիստական ըմբռնում է, որը, սակայն, պահպանում է սուբյեկտիվ համոզմունքների հուզական ազդեցության և նույնիսկ «ազատ» անհատի հաստատման գաղափարը՝ մերժելով բարոյական արժեքների հասարակական–պատմական բովանդակությունը։ 


== Տես նաև ==
Կոգնիտիվ գիտություն
Պոզիտիվիզմ
Վերլուծական փիլիսոփայություն
Սեստրինովկա

Սեստրինովկա (ուկրաիներեն՝ Сестринівка), գյուղ Ուկրաինայի Վիննիցայի մարզի Կազատինի շրջանում։ Հիմնադրվել է 1640 թվականին։
2001 թվականի տվյալներով Սեստրինովկա գյուղում բնակվում էր 1 147 մարդ։ Բնակավայրը զբաղեցնում է 4,15 կմ² տարածք։ Բնակչության խտությունը կազմում էր 276,39 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խոսե Մանուել Խուրադո

Խոսե Մանուել Խուրադո Մարին (իսպ.՝ José Manuel Jurado Marín, հունիսի 29, 1986(1986-06-29), Սանլուկար դե Բառամեդա) իսպանացի ֆուտբոլիստ, Էսպանյոլ ակումբի կիսապաշտպան։


== Ակումբային կարիերա ==


=== «Ռեալ Մադրիդ» ===
Խուրադոն Ռեալ Մադրիդ երիտասարդական ակումբի սան է։ 2005 թվականի հոկտեմբերի 29-ին Խուրադոն կատարել է իր նորամուտը Ռեալ Մադրիդ ակումբի կազմում՝ Բետիս ակումբի դեմ խաղի ժամանակ։ Առաջնությունում Խուրադոն ընդհանուր խաղացել է 5 խաղ, ինչպես նաև խաղադաշտ է դուրս եկել ՈՒԵՖԱ չեմպիոնների ԼԻգայի՝ հունական Օլիմպիակոս ակումբի հետ հանդիպման ժամանակ։


=== «Ատլետիկո Մադրիդ» և վարձավճարով «Մալյորկա» ակումբում ===

2006 թվականի օգոստոսի 4-ին Խուրադոն տեղափոխվել է Մադրիդի Ատլետիկո ակումբ՝ կնքելով 4 տարվա պայմանագիր. տրանսվերի արժեքը կազմել է 3 միլիոն եվրո։ 2006-2007 թվականների առաջնությունում 33 խաղերից հետո Խուրադոն քիչ է դուրս եկել խաղադաշտ և հաջորդ մրցաշրջանի հուլիսին վարձավճարով տողափոխվել է Մալյորկա ակումբ։ Բալեայան կղզիների թիմի հետ հաջող խաղերից հետո, որտեղ Խուրադոն ճանաչվել է թիմի երկրորդ ռմբարկու (10 գոլ), 2008-2009 թվականների մրցաշրջանում իսպանացին վերադարձել է Ատլետիկո Մադրիդ ակումբ։
2009 թվականի նոյեմբերի 10-ին Խուրադոն երկարաձգել է պայմանագիրը Ատլետիկո Մադրիդ ակումբի հետ։ Այդ մրցաշրջանը առավել հաճողակ է եղել Խուրադոյի համար։ Նա մրցաշրջանում մասնակցել է 38 խաղի և խաղադաշտում անցկացրել   (2 692 րոպե)։ 2009-2010 թվականների մրցաշրջանում նա  ակումբի կազմում մասնակցել է Եվրոպա Լիգայի և ՈՒԵՖԱ-ի Սուպերգավաթի առաջնություններին, ինչպես նաև հասել մինչև Իսպանիայի գավաթի խաղարկության եզրափակիչ։


=== «Ուոթֆորդ» ===
2015 թվականի հուլիսի 22-ին Խուրադոն մոսկովյան Սպարտակ ակումբից տեղափոխվել է անգլիական Ուոթֆորդ ակումբ՝ կնքելով 3 տարվա պայմանագիր։ Օգոստոսի 8-ին Էվերթոն ակումբի դեմ խաղի ժամանակ նա կատարեց իր նորամուտը անգլիական Պրեմիեր լիգայում։


=== «Էսպանյոլ» ===
2016 թվականի հուլիսի 5-ին Խուրադոն 1.2 միլիոն եվրոյով տեղափոխվել է իսպանական Էսպանյոլ ակումբ։ Սեպտեմբերի 9-ին Ռեալ Սոսեդադ ակումբի հետ խաղի ժամանակ նա կատարեց իր նորամուտը նոր թիմի կազմում։ 2017 թվականի փետրվարի 26-ին Օսասունա ակումբի դեմ խաղի ժամանակ Խուրադոն խփեց իր առաջին գոլը Էսպանյոլ ակումբի կազմում։


== Միջազգային կարիերա ==
Խուրադոն խաղացել է Իսպանիայի մինչև 16, 17, 19 տարեկանների հավաքականների կազմում, ինչպես նաև Իսպանիայի մինչև 21 տարեկանների հավաքականի կազմում։ Խուրադոն նաև մասնակցել է 2009 թվականի աշխարհի պատանեկան և Եվրոպայի երիտասարդական առաջնություններին։


== Ձեռքբերումներ ==
Ակումբային
 «Ատլետիկո Մադրիդ»

ՈՒԵՖԱ Եվրոպա Լիգայի հաղթող — 2009-2010
ՈՒԵՖԱ սուպերգավաթի դափնեկիր — 2010
Ինտերտոտոյի գավաթակիր — 2007
Իսպանիայի գավաթի եզրափակչի մասնակից — 2009-2010 «Շալկե 04»

Գերմանիայի գավաթի դափնեկիր — 2010-2011
Գերմանիայի սուպերգավաթակիր — 2011


== Ծանոթագրություններ ==


== Արտաքին հղումներ ==
ֆուտբոլիստի էջը BDFutbal.com կայքում(անգլ.)
ֆուտբոլիստի էջը Transfermarkt.co.uk կայքում(անգլ.)
ֆուտբոլիստի էջը Fussballdaten.de կայքում(գերմ.)
Ֆուտբոլիստի էջը soccerway.com կայքում(անգլ.)
Թաուֆկիրխեն (Ինի Մյուլդորֆ)

Անվան այլ կիրառումների համար տե՛ս՝ Թաուֆկիրխեն (այլ կիրառումներ)Թաուֆկիրխե (գերմ.՝ Taufkirchen), կոմունա Գերմանիայում, Բավարիա երկրամասում։
Ենթարկվում է Վերին Բավարիա երկրամասին։ Գտնվում է Իննեի Մյուլդորֆ շրջանում։ Բնակչությունը կազմում է 1361 մարդ (2010 թվականի դեկտեմբերի 31-ի տվյալներով։ Տարածքը 25, 33 կմ² է։ Պաշտոնական կոդը՝ 09 1 83 145։


== Ծանոթագրություններ ==
Ռաշայա

Ռաշայա (արաբ․՝ راشيا‎‎‎‎), քաղաք Լիբանանի հարավ-արևելքում, Բեկաայի մարզում։ Հանդիսանում է Ռաշայայի շրջանի վարչկենտրոնը։


== Աշխարհագրություն ==
Քաղաքը գտնվում է մարզի հարավարևելյան մասում, Հերմոն լեռների արևմտյան լանջերին, մարզի վարչկենտրոն Զահլե քաղաքից մոտավորապես 37 կմ հարավ-հարավ-արևմուտք (SSW), իսկ մայրաքաղաք Բեյրութից 50 կմ հարավ-արևելք։ Բարձրությունը ծովի մակարդակից կազմում է 1171 մ։


== Տեսարժան վայրեր ==
Քաղաքում տեղակայված է 18-րդ դարի ամրոց, որը հիմա գտնվում է լիբանանյան բանակի ղեկավարության ներքո։ Ռաշայայում գտնվում են Հռոմեական կայսրության դարաշրջանի տաճարի փլատակները։ Քաղաքի շրջակայքում գտնվում է լես Ֆակաան, որն ունի բնության տարածքների պահպանման կարգավիճակ։


== Համայնքներ ==
Ռաշայայի համայնքային տարածքը կազմում է 67,52 կմ² (6752 հա)։ Այդ տարածքում գտնվում է 4 դպրոց (3 պետական և 1 մասնավոր) և 2 հիվանդանոց (պետական և մասնավոր)։


== Երկրորդ լիբանանյան պատերազմ ==
Լիբանանի ԶԼՄ-ների տեղեկությունների համաձայն 2006 թվականի հուլիսի 18-ին Իսրայելի ռազմաօդային ուժերի ինքնաթիռների կողմից քաղաքում գտնվող Սուրբ Գևորգի եկեղեցու հատակագիծը ենթարկվեց ռմբակոծության, ինչի հետևանքով 5 մարդ ստացավ վնասվածքներ։ Ռմբակոծության ենթարկվեցին նաև ճանապարհը և բենզալցակայանը։


== Ծանոթագրություններ ==
(7092) Կադմուս

(7092) Կադմուս (անգլ.՝ Cadmus), աստերոիդ ապոլոնի ընտանիքում։ Հայտնաբերվել է 1992 թվականի հունիսի 4-ին Կարոլին Շումեյկերի և Յուջին Շումեյկերի կողմից Պալոմարում։
Միջին հեռավորությունը Արեգակից կազմում է 2,535807 ա. մ., առավելագույնը մոտենում է 0,7667 ա. մ. հեռավորության վրա և հեռանում 4,3049 ա. մ., իսկ Երկրի ուղեծրին Կադմուս աստերոիդը նվազագույնը մոտենում է 0,0988 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1474,93 երկրային օրվա ընթացքում, իր ուղեծրով շարժվելով միջինում 0,244079 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 17,81° անկյուն։
Կադմուս աստերոիդը պատկանում է Ալինդայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 2,5 ա. մ. մեծ կիսաառանցքով և ունեն 0,4 - 0,65 էքսցենտրիսիտետ։ Այս աստերոիդները գտնվում են Յուպիտերի հետ ուժեղ 3:1 ուղեծրային ռեզոնանսի մեջ, ինչպես նաև ունեն ևս մեկ ուժեղ ռեզոնանս, այս անգամ արդեն Երկրի հետ՝ 1:4։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7092) Կադմուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(1665) Գաբի

(1665) Գաբի (անգլ.՝ Gaby), աստերոիդ աստերոիդների հիմնական գոտում։ Հայտնաբերվել է 1930 թվականի փետրվարի 27-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,413932 ա. մ., առավելագույնը մոտենում է 1,9146 ա. մ. հեռավորության վրա և հեռանում 2,9132 ա. մ.։ Արեգակի շուրջ մեկ ամբողջական պտույտ է կատարում 1369,89 երկրային օրվա ընթացքում, իր ուղեծրով շարժվելով միջինում 0,262795 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,83° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1665) Գաբի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(6423) Հարունասան

(6423) Հարունասան (անգլ.՝ Harunasan), աստերոիդ աստերոիդների հիմնական գոտում։ Հայտնաբերվել է 1994 թվականի փետրվարի 13-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,999008 ա. մ., առավելագույնը մոտենում է 2,4243 ա. մ. հեռավորության վրա և հեռանում 3,5737 ա. մ.։ Արեգակի շուրջ մեկ ամբողջական պտույտ է կատարում 1896,99 երկրային օրվա ընթացքում, իր ուղեծրով շարժվելով միջինում 0,189774 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,12° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6423) Հարունասան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռադեխով (քաղաք, Ուկրաինա)

Անվան այլ կիրառումների համար տե՛ս՝ ՌադեխովՌադեխով (ուկրաիներեն՝ Раде́хів), քաղաք Ուկրաինայի Լվովի մարզի Ռադեխովի շրջանում, շրջկենտրոն։ Հիմնադրվել է 1752 թվականին։
Չճշտված տվյալներով Ռադեխով քաղաքում բնակվում էր 9 181 մարդ։ Բնակավայրը զբաղեցնում է 16,26 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Հնչյունափոխարինում

Հնչյունի փոխարինում, Հնչյունափոխարինում կամ Սուբստիտուցիա (լատ.՝ substitutio բառից, նշանակում է «փոխարինում, տեղափոխում»), հնչյունափոխության տեսակ, որի դեպքում տեղի է ունենում բառի մասերի փոփոխություն։ Հնչյունափոխարինման ժամանակ մի հնչյունը փոխարինվում է մեկ այլ հնչյունով, ինչն առավել հանդիպում է փոխառյալ բառերում, երբ փոխառող լեզվում չկա փոխառվող լեզվի հնչյունին համապատասխանը, օրինակ՝ ռուսերեն шофёр բառում ё ['о] հնչյունը փոխարինել է ֆրանսերենի [դ] հնչյունին, կամ Քյոլն բառում, որտեղ յո երկհնչյունը փոխարինել է գերմաներենի ö հնչյունին, քանի որ հայերենում չկա շրթնայնացված [ե] հնչյուն։ Ընդ որում կրճատվել և ավելացվել կարող է ոչ միայն ձևույթը, այլև ոչ ձևույթային հատվածը։
Իբրև փոխարինող տարր կարող է հանդես գալ կից հնչյուններից մեկը՝ դրա վերարժեքավորումով, ինչպես՝ (ը)ն>ը, սառ(ը)ն>սառը, ին(ը)ն>ինը, տաս(ը)ն>տասը։ Հնչյունափոխարինման կարող է լինել նաև զուգահեռ զարգացման արդյունք, օրինակ՝ անուն> բրբ. անում (անըմ), Արաքս||Երասխ, արազ||երազ և այլն։ Այն կարող է դրսևորվել նաև որպես հնչյունական տարանցում, ինչպես՝ պորինջան>կորինջան։ Հնչյունափոխության բոլոր դեպքերը (մի հնչյունի վերափոխվելը մի այլ հնչյունի) չի դիտարկվում որպես հնչյունափոխարինում, օրինակ՝ ջ>ձ (ջուր>ձ‘ուր, ճ>ձ (ճերմակ>ձէրմակ), չ>ց (չամիչ>ցամից), շ>ս (կքաշեմ>գը քասիմ) անցումներն են, որոնք դրսևորվել են Խարբերդ-Երզնկայի բարբառում։


== Տես նաև ==
Հնչյունափոխություն


== Ծանոթագրություններ ==
Անձ և ոչ անձ ցույց տվող գոյականներ

Անձ և ոչ անձ ցույց տվող գոյականներ, գոյականի իմաստային–քերականական խումբ։
Անձ ցույց տվող գոյականները անձերի հատուկ և հասարակ անուններն են՝ մարդ, ուսանող, Վահե, Գոհար։
Ոչ անձ (իր) ցույց տվող են մյուս բոլոր գոյականները՝ ձի, թուղթ, ազնվություն։
Այս խմբերը տարբերվում են նաև քերականորեն.

կրող խնդրի դեր կատարելիս անձանիշ գոյականները դրվում են տրականաձև հայցականով, իսկ ոչ անձ ցույց տվող գոյականները՝ ուղղականաձև հայցականով. օր. Նա տեսավ տղային \\ նկարը։
Անձ ցույց տվող գոյականները ներգոյական հոլով չեն ունենում, իսկ ոչ անձերի մեծամասնությունը ունի այդ հոլովը։
Անձ ցույց տվող գոյականները պատասխանում են «ո՞վ», իրանիշները՝ «ի՞նչ» հարցին։
Անձ ցույց տվող գոյականները կարող են ենթարկվել ո ներքին, ոջ, ց արտաքին հոլովումների։
Անձ ցույց տվող գոյականներով կրավորական կառույցներում գործողություն կատարողին նշանակելիս (որը որպես ներգործող անուղղակի խնդիր է հանդես գալիս) կարող են դրսևորվել միայն կողմից կապով, հազվադեպ բացառականով, բայց ոչ երբեք գործիականով։Երբեմն իմաստային մի խմբի բառը կարող է գործածվել մյուս խմբի բառերի քերականական հատկանիշներով, այսինքն՝ միևնույն առարկան կարող է մտածվել թե՛ որպես անձ, թե՛ որպես իր, օրինակ՝ Նա սիրում է շուն։ Նա սիրում է շանը։
Հայկազուն Գալստյան

Վիքիպեդիայում կան հոդվածներ  Գալուստյան ազգանունով այլ մարդկանց մասին:Հայկազուն Գալստյան (Գալուստյան) (օգոստոսի 20, 1920(1920-08-20) կամ 1923, Ստամբուլ - փետրվարի 4, 1985(1985-02-04), Երևան, Հայկական ԽՍՀ, ԽՍՀՄ), հայ բանաստեղծ։


== Կենսագրություն ==
Ծնվել է Կ. Պոլսում։ Սովորել է Մեսրոպյան և Կեդրոնական վարժարաններում։ Հետագայում հետևել է Իստամբուլի համալսարանի գրական ֆակուլտետի փիլիսոփայական բաժանմունքի դասընթացներին։ Ավարտել է 1964 թվականին, զբաղվել ուսուցչությամբ։ Գրական-հրապարակախոսական ասպարեզ է մտել 1940-ականների սկզբներից։ Գրել է հայերեն և թուրքերեն բանաստեղծություններ։ Թուրքերենները տեղ են գտել 1942 թվականին հրատարակված «Բալքըս» ժողովածուում։ Հայերեն բանաստեղծություններն ամփոփված են «Քարյուղի լամբարը» (Իստանբուլ, 1948) և «Գործիս ճամբուն վրա» (1962) ժողովածուներում։ 1965 թվականի վերջերին եկել է Հայաստան, աշխատանքի ընդունվել ՀԽՍՀ ԳԱ արևելագիտության սեկտորում։


== Ծանոթագրություններ ==
Սինեստրոլ

Սինեստրոլ, սինթետիկ էստրոգենային պատրաստուկ։ Քիմիական կառուցվածքով տարբերվում է ստերոիդ էստրոգենային հորմոններից։ Ակտիվությամբ համարժեք է ֆոլիկուլինին։ Օգտագործվում է ձվարանների ֆունկցիայի անբավարարության, շագանակագեղձի հիվանդությունների, կանանց կրծքագեղձի քաղցկեղի ժամանակ։ Հակացուցված է լյարդի ֆունկցիայի խանգարման դեպքում։
Կոյուկուկ

Կոյուկուկ (անգլ.՝ Koyukuk), քաղաքը գտնվում է Յուկոն-Կոյուկուկի, Ալյասկայի և ԱՄՆ-ի մարդահամարի գոտում։ Բնակչության թիվը 2010 թվականի դրությամբ եղել է 96 մարդ։


== Պատմություն ==
Տարածքը, որտեղ այսօր քաղաքն է, Աթաբասկան ցեղերի պատմական հողերն են, որոնք այստեղ են արշավախմբում։ Յուկոն գետի վրա, Կոյուկուկի և Նովիտնայայի գետերի բերանների միջև, եղել են 12 սեզոնային ձկնորսական տարածքներ։
Միացյալ Նահանգների՝ Ալյասկայի Յուկոն գետի հյուսիսային հատվածում հեռագիր ստեղծվեց, իսկ Կոյուկուկը դարձավ հեռագրական կայան։ 1880-ականներին Կոյուկուկը արդեն գործում էր որպես առևտրային պաշտոն։ Գոլորշիները, որոնք գնում են Յուկոնի երկայնքով, մատակարարում են անհրաժեշտ ճաշատեսակները։ 1900 թվականին, կարմրուկի համաճարակի և սննդի պակասի հետեւանքով, տարածաշրջանի բնակչությունը մեկ երրորդով նվազեց։
Կոյուկուկի առաջին դպրոցը բացվել է 1939 թվականին։ Դպրոցի շինարարությունից հետո շատ ընտանիքներ սկսեցին ապրել այստեղ ամբողջ տարի։ Կոյուկուկը ներառվել է 1973 թվականի սեպտեմբերի 25-ին։


== Բնակչություն ==
Համաձայն 2000 թվականի մարդահամարի տվյալների, քաղաքի բնակչությունը կազմում էր 101 մարդ։ Բնակչության խտությունը 6,2 մարդ / կմ² է։ 18 տարեկանից ցածր մարդկանց համամասնությունը 34.7% է։ 18-ից 24 տարեկան անձինք` 8.9%: 25-ից 44 տարեկան `36.6%; 45-64 տարիների ընթացքում `12.9% և ավելի քան 65 տարի` 6.9%: Բնակչության միջին տարիքը 30 տարի է։ Յուրաքանչյուր 100 կանանց համար կա 98.0 տղամարդ։ 18 տարեկանից յուրաքանչյուր 100 կին, 144.4 տղամարդ։ 41 տնային տնտեսություններից 41% -ը 18 տարեկանից փոքր երեխաներ են, 30,8% -ը `միասին ապրող ամուսնական զույգերը, 20,5% -ը, ամուսնու ներկա կին , իսկ 35,9% -ը` ոչ ընտանիք։ Մարդահամարի ժամանակ ընտանիքների ընդհանուր թվաքանակի 35.9% -ը ապրել է ինքնուրույն, 5.1% `65 տարեկան և ավելի բարձր տարիքի միայնակ տարեցներ։ Միջին տնային տնտեսությունը կազմում է 2.59 մարդ, իսկ ընտանիքի միջին չափը, 3.32 մարդ։
միջին եկամուտը համատեղ կենցաղայինի - $ 19.375 է. միջին ընտանիքի եկամուտը - $ 31 250 մեկ շնչի հաշվով միջին շահույթը, $ 11 341. մոտ 20.8% -ը ընտանիքների և 35.1% -ը բնակչության ապրում է աղքատության գծից ներքև։
Քաղաքի բնակչության դինամիկան տարիներով՝


== Ծանոթագրություններ ==
Իր (այլ կիրառումներ)

Իր, կարող է վերաբերել՝

Իր - գետ Ռուսաստանում, Վոկտիմայի վտակը
Իր - փիլիսոփայական տերմին, որ նշանակում է օբյեկտիվ աշխարհի հարաբերականորեն առանձին գոյություն ունեցող երևույթը՝ նույնն է ինչ «առարկա», «օբյեկտ»
(1171) Ռուսթավելիա

(1171) Ռուսթավելիա (անգլ.՝ Rusthawelia), աստերոիդ աստերոիդների հիմնական գոտում։ Հայտնաբերվել է 1930 թվականի հոկտեմբերի 3-ին Սիլվեն Արենի կողմից Ուքլում։
Միջին հեռավորությունը Արեգակից կազմում է 3,180041 ա. մ., առավելագույնը մոտենում է 2,5715 ա. մ. հեռավորության վրա և հեռանում 3,7886 ա. մ.։ Արեգակի շուրջ մեկ ամբողջական պտույտ է կատարում 2071,32 երկրային օրվա ընթացքում, իր ուղեծրով շարժվելով միջինում 0,173802 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,08° անկյուն։
Ըստ Տոլենի սպեկտրալ դասակարգման պատկանում է P դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1171) Ռուսթավելիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հովվերգություն

Անվան այլ կիրառումների համար տե՛ս՝ Հովվերգություն (այլ կիրառումներ)
Հովվերգություն (իդիլիա, բուկոլիկա), անտիկ պոեզիայի ժանրերից։ Կյանքի երանելի վիճակ պատկերող ստեղծագործություններ, որտեղ ներկայացված են բնության մեջ, գյուղում ապրող և աշխատող հասարակ մարդկանց կերպարներ ու հարաբերություններ։ Հովվերգությունները բնութագրվում են առնչությունների բնականությամբ, բնության գեղեցկությունների ու մարդու անվրդով կյանքի ներդաշնակությամբ։ Հովվերգության հիմնադիրն է Թեոկրիտոսը (մեր թվարկությունից առաջ 3-րդ դարում)։ Հովվերգություններ գրել են Մոսխը (մեր թվարկությունից առաջ 2-րդ դարում), Վիրգիլիոսը (մեր թվարկությունից առաջ 1-ին դարում) և ուրիշներ։ Հովվերգությունն իր երկրորդ ծաղկումն ապրել է 17-18-րդ դարերում (Ս. Գեսների, Ի. Ֆոսի կողմից)։ Հովվերգության բնույթ ունեն քաղաքակրթության և հասարակական կյանքի դժվարություններից հեռու բանաստեղծական պատկերները։
Սկզբնական շրջանում Հին Հռոմում այն նշանակել է գյուղական թեմայով փոքր բանաստեղծություն։ Ավելի ուշ Բյուզանդիայում εἰδύλλιον բառն օգտագործել են սխոլաստիկները՝ մեկնաբանելով հին հույն բանաստեղծ Ֆեոկրիտի (հին հունարեն՝ Θεόκρῐτος, մոտ 300 — մոտ 260 մ.թ.ա) ստեղծագործությունների որոշակի հատվածներ։


== Արտաքին հղումներ ==
ВТ-ЭСБЕ|Идиллия|Чешихин, Всеволод Евграфович|В. Е. Чешихин


== Գրականություն ==
Т. В. Попова. БУКОЛИКА В СИСТЕМЕ ГРЕЧЕСКОЙ ПОЭЗИИ // Поэтика древнегреческой литературы. М., 1981.
Կիսապաշտպան (ֆուտբոլ)

Կիսապաշտպան, ֆուտբոլային դիրք։ Կիսապաշտպանները սովորաբար դաշտում զբաղեցնում են թիմի պաշտպանների և հարձակվողների միջև դիրքը։ Որոշ կիսապաշտպաններ խաղում են պաշտպանվողական դեր` փորձելով խափանել մրցակցի գրոհները և նրանց հաճախ անվանում են հենակետային կիսապաշտպաններ։ Մյուսները ավելի շարժուն են և արդյունավետ փոխանցումներ են կատարում, այս կիսապաշտպաններին հաճախ անվանում են խորքից գործող, փլեյ մեյքերներ և այլն։ Կիսապաշտպանների քանակը և նրանց դերը որոշվում է յուրաքանչյուր թիմի տակտիկական դասավորվածությամբ, կիսապաշտպաններից բաղկացած խմբին հաճախ անվանում են թիմի կիսապաշտպանություն։
Շատ մարզիչներ առնվազն մեկ կիսապաշտպանի տալիս են գրոհներին մասնակցելու դեր, կամ պաշտպանվելու և գրոհելու հավասար դերեր։ Կիսապաշտպանները հիմնականում ամենաշատն են վազում դաշտում։


== Կենտրոնական կիսապաշտպան ==

Կենտրոնական կիսապաշտպանը այն ֆուտբոլիստն է, որում հավասարապես բաշխված է հարձակվողի և պաշտպանվողի պարտականությունները։ Այս ֆուտբոլիստները պետք է փորձեն գնդակը փոխանցել հարձակվողական ոճի կիսապաշտպաններին և հարձակվողներին, բացի այդ պետք է օգնեն իրենց թիմին գրոհների ժամանակ հասնելով մրցակցի տուգանային հրապարակ, շատ դեպքերում փորձելով հարվածել դարպասին։
Երբ գնդակը մրցակցի մոտ է կենտրոնական կիսապաշտպանը պետք է ձգտի օգնել պաշտպաններին, ճնշման միջոցով խլի գնդակը մրցակցից։ Կենտրոնական կիսապաշտպանը պաշտպանության ժամանակ պետք է գործի սեփական տուգանային հրապարակի մատույցներում և փորձի փակել մրցակցի հարվածները և փոխանցումները։
4-3-3 և 4-5-1 մարտավարություններից յուրաքանչյուրը օգտագործում են առնվազն երեք կենտրոնական կիսապաշտպան։ 4-2-2 մարավարության ժամանակ կարող է օգտագործվել երկու կենտրոնական կիսապաշտպան և 4-2-3-1 մարտավարության ժամանակ մեկ կամ երկու ավելի ետ քաշված կիսապաշտպանները կարող են կատարել կենտրոնական կիսապաշտպանի դեր։


=== BOX TO BOX ===

նաև կա կենտրոնական կիսապաշտպանի մեկ այլ տեսակ որը կոչվում է BOX TO BOX, որը բառացի նշանակում է տուգանայինից տուգանային։ Նրանց գործն է խլել գնդակը սեփական տուգանային հրապարակում, դրիբլինգի շնօրհիվ անցկացնել գնդակը ամբողջ դաշտով և տալ վերջին փոխանցում կամ ինքնուրույն խփել գնդակ։
Այս ոճի կիսապաշտպանները լինում են ավելի դեպի պաշտպանության միտված(Արթուրո Վիդալ) և ավելի դեպի հարձակման միտված(Յայա Տուրե):Նաև մեր հայազգի ֆուտբոլիստներից Հենրիխ Մխիթարյանն էլ է համարվում կենտրոնական Box To Box կիսապաշտպան։


== Եզրային կիսապաշտպաններ (վինգերներ) ==
Եզրային կիսապաշտպանների պարտականություններն են գնդակ ստանալ պաշտպաններից, եզրով առաջ շարժվել և կատարել բարձրից փոփանցում տուգանային հրապարակ կամ մի փոքր տեղափոխվելով դեպի կենտրոն հարվածել դարպասի ուղությամբ։ Այդպիսի ֆուդբոլիստներին անվանում են նաև լատերալներ


== Հենակետային պլեյմեյկեր ==

Հենակետային պլեյմեյկերի լավագույն օրինական է Անդրեա Պիռլոն, ով երկար փոխանցումների միջոցով խորքից կառավարում էր թե Միլանի թե Յուվենտուսի և թե իտալիայի հավակականի գրոհները։


== Ծանոթագրություններ ==
Լա Բարբեն

Լա Բարբեն (ֆր.՝ La Barben), համայնք Ֆրանսիայի Պրովանս Ալպեր Լազուր ափ մարզի Բուշ դյու Ռոն գավառում։
Բնակչությունը 2010 թվականի դրությամբ կազմում է 684 մարդ, բնակչության խտությունը` 29.93 մարդ/կմ²։ Բնակավայրը զբաղեցնում է 22.85 կմ² տարածք։


== Աշխարհագրություն ==
Գտնվում է Փարիզ քաղաքից 620 կմ հարավ, Մարսել քաղաքից` 45 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 465 աշխատունակ (15-64 տարեկան)  բնակիչ, որոնցից ակտիվ էին 327-ը, իսկ ոչ ակտիվները` 138։ Ակտիվության ցուցանիշը կազմում է 70,3 %։ 327 աշխատունակ մարդկանցից աշխատել է 304 անձ (152 տղամարդ և 152 կին)։ Գործազուրկ են եղել 23 անձ (13 տղամարդ և 10 կին)։ 138 անաշխատունակներից 54-ը եղել են աշակերտներ կամ ուսանողներ, 51-ը` թոշակառուներ, իսկ 33-ը չեն աշխատել տարբեր պատճառներով։


== Տես նաև ==
Բուշ դյու Ռոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Sine from Above

«Sine from Above» (անգլ. թարգմանաբար՝ «Փայլ վերևից»), ամերիկացի երգչուհի Լեդի Գագայի և անգլիացի երգիչ Էլթոն Ջոնի երգ, որը մտնում է Գագայի 2020 թվականին թողարկված վեցերորդ ստուդիական ալբոմի՝ «Chromatica»-յի կազմի մեջ։


== Նկարագրություն ==

«Sine from Above» երգը Գագայի և Ջոնի երկրորդ համագործակցությունն է ստուդիայում։ Առաջինը նրանց «Hello Hello» դուետն էր 2011 թվականի Գնոմեոն և Ջուլիետը անիմացիոն ֆիլմում։ Այս զույգը բազմիցս հանդես է եկել միասին, ներառյալ Գրեմմի 2010 մրցանակաբաշխությունը, որի ժամանակ նրանք կատարել են Լեդի Գագայի «Poker Face» երգն ու պոպուրին՝ բաղկացած Ջոնի «Your Song» և Գագայի «Speechless» երգերից․ «Էլթոնը միշտ ինձ մաևտահրավեր է նետել հոգ տանել իմ արտիստիզմի մասին և իսպակես հոգ տանել իմ մասին։
Beats 1-ի Զեյն Լոուիին տված հարցազրույցում Գագան պատմել է այդ երգի վրա Ջոնի հետ իր աշխատանքի մասին։ Նա նկարագրել է Էլթոնին որպես իր «ուսուցիչ» և բացատրել, թե ինչ կարևոր դեր է նա կատարել ապաքինման ճանապարհին։ Եվ ես շատ, շատ եմ հարգում նրան։ Նա այնքան, այնքան յուրահատուկ է։ Եվ ես չեմ կարող ձեզ փոխանցել, թե ինչպես է նա օգնել են ինձ իմ կյանքի ընթացքում, ցույց տալով, որ դուք կարող եք անցնել կյանքի ամբողջ ճանապարհը․․․ լինել անկեղծ, աշխարհում լավ բաներ անել, հոգ տանել ձեր մասին և  այնտեղ լինել»։ Պրոդյուսեր Axwell-ն ավելի ուշ Rolling Stone-ին  տված հարցազրույցում պատմել է այն մասին, թե ինչպես է հայտնվել այդ երգը՝ հայտարարելով․ «Ես մի հին երգ ունեի, որի վրա 7 տարի առաջ աշխատում էինք Էլթոն Ջոնի հետ։ Մենք փորձել ենք աշխատել դրա վրա, բայց չենք կարողացել ստանալ դա այնպես, ինչպես ուզում էինք։ Բացի այդ, բավականին դժվար էր կապվել Էլթոն Ջոնի հետ։ Ես ունեի այն համակարգչում, և ես մտածեցի, «Սպասեք մի րոպե։ 'Լեդի Գագան և Էլթոն Ջոնը ընկերներ են'»։ Այնուհետև Axwell-ը դեմո տարբերակն ուղարկել է Գագային և BloodPop-ին, ով սիրել է այդ երգը և որոշել այն ձայնագրել Chromatica-յի համար՝ համագործակցելով Ջոնի հետ


== Երաժշտություն և տեքստ ==
«Sine from Above»-ն էլեկտրոնիկայից ներշնչված էլեկտրոփոփ երգ է։ Տեքստի առումով երգը խոսում է թրանս սինթեզատորների երաժշտության բուժիչ ուժի մասին։
Գագան վերնագրում բառերի խաղը բացատրել է որպես հղում այն բանին, որ երաժշտությունը նրա համար փրկություն էր, երբ նա ցավ էր զգում, ասելով. «S-I-N-E, քանի որ դա ձայնային ալիք է»։


== Իրավունքներ և անձնակազմ ==
Իրավունքները վերցվել են Tidal-ից․

Լեդի Գագա՝ վոկալ, երգի հեղինակ
Էլթոն Ջոն՝ վոկալ, երգի հեղինակ
BloodPop՝ պրոդյուսեր, երգի հեղինակ, կիթառ, ստեղնաշարայիններ, պերկուսիա, բաս, հարվածայիններ
Klahr՝ պրոդյուսեր, երգի հեղինակ, կիթառ, ստեղնաշարայիններ, պերկուսիա, բաս, հարվածայիններ
Axwell՝ պրոդյուսեր, երգի հեղինակ, կիթառ, ստեղնաշարայիններ, պերկուսիա, բաս, հարվածայիններ
Liohn՝ պրոդյուսեր, երգի հեղինակ, կիթառ, ստեղնաշարայիններ, պերկուսիա, բաս, հարվածայիններ
Burns՝ պրոդյուսեր, կիթառ, ստեղնաշարայիններ
Ռամի Յաքուբ՝ լրացուցիչ պրոդյուսեր, երգի հեղինակ
Բենջամին Ռայս՝ երգի հեղինակ, միքսեր, ձայնագրող ինժեներ, վոկալի պրոդյուսեր
Ռայան Թեդեր՝ երգի հեղինակ
Սեբաստիան Ինգրոսո՝ երգի հեղինակ
Վինսենթ Փոնթեյր՝ երգի հեղինակ
Սալեմ Ալ Ֆակիր՝ երգի հեղինակ
Թոմ Նորիս՝ միքսերի օգնական
Ի․ Սքոթ Քելի՝ միքսեր
Ռենդի Մերիլ՝ մասթերինգի ինժեներ


== Չարթեր ==


== Թողարկման պատմություն ==


== Ծանոթագրություններ ==
Ջեյմս Ալբերտ Միչեներ

Ջեյմս Ալբերտ Միչեներ (անգլ.՝ James Albert Michener, փետրվարի 3, 1907(1907-02-03)[…], Նյու Յորք, Նյու Յորք, ԱՄՆ - հոկտեմբերի 16, 1997(1997-10-16)[…], Օստին, ԱՄՆ), գրող, ավելի քան 40 ստեղծագործության հեղինակ, հիմնականում պատմական ժանրի, որոնք բնութագրում են մի քանի սերունդների կյանքը որևէ  կոնկրետ աշխարհագրական վայրում։ Առանձնանում էր իր ստեղծագործություններում մանրամասների մանրակրկիտ ուսումնասիրությամբ։ Միչեների հիմնական ստեղծագործություններն են. «Հարավային Խաղաղ օվկիանոսի հեքիաթները» (Պուլիտցերյան մրցանակ գեղարվեստական գրականության ասպարեզում, 1948), «Գարնանային հրդեհներ», «Դրեյֆերներ», « Հավայան կղզիներ», «Դար», «Աղբյուր», «Չեսապիկ», «Կարիբյան ծով», «Քարավաններ», «Ալյասկա», «Տեխաս», «Լեհաստան».


== Ստեղծագործություններ ==


=== Գեղարվեստական ստեղծագործություններ ===

«Հարավային Խաղաղ օվկիանոսի հեքիաթները» (Tales of the South Pacific, 1947)
«Գարնանային հրդեհներ» (The Fires of Spring, 1949)
«Վերադարձ դեպի դրախտ» (Return to Paradise, 1950)
«Կամուրջներ Տոկո-Ռիում» (The Bridges at Toko-ri, 1953)
«Սայոնարան» (Sayonara, 1954)
«Հավայան կղզիներ» (Hawaii, 1959)
«Քարավաններ» (Caravans, 1963)
«Աղբյուր» (The Source, 1965)
«Դրեյֆերներ» (The Drifters, 1971)
«Դար» (Centennial, 1974)
«Չեսապիկ» (Chesapeake, 1978)
«Ձմերուկը» (The Watermen, «Չեսապիկ» վեպից ընտրված հատվածներ, 1978)
«Համաձայնություն» (The Covenant, 1980)
«Տիեզերք» (Space, 1982)
«Լեհաստան» (Poland, 1983)
«Տեխաս» (Texas, 1985)
«Ժառանգություն» (Legacy, 1987)
«Ալյասկա» (Alaska, 1988)
«Կարիբյան ծով» (Caribbean, 1989)
«Ճանապարհորդություն» (Journey, «Ալյասկա» վեպից հատված, 1989)
«Սիրավեպ» (The Novel, 1991)
«Խաղաղ օվկիանոսի հարավը» (South Pacific, 1992)
«Մեքսիկա» (Mexico, 1992)
«Արձակուրդները» (Recessional, 1994)
«Հրաշք Սևիլում» (Miracle in Seville, 1995)
«Մատեկումբ. Կորած Ֆլորիդայի սիրավեպը» (Matecumbe: A Lost Florida Novel, անավարտ աշխատանք, որը տպագրվեց Միչեների մահից հետո, 2007)


=== Վավերագրա-հրապարակային ստեղծագործություններ ===
«Ասիայի ձայնը» (Voice of Asia, 1951)
«Լողացող աշխարհը» (The Floating World, 1954)
«Կամուրջ դեպի Անդո» (Bridge at Andau, 1957)
«Իբերիա. Իսպանական թափառումներ և արտացոլումներ» (Iberia: Spanish Travels and Reflections, 1968)
«Միչեների ալմանախը» (A Michener Miscellany, 1973)
«Աշխարհը  հիշողությունների տունն է» (The World is My Home: A Memoire, 1992)
«Այս գեղեցիկ երկիրը. Իմ պատկերացումները Ամերիկայի մասին» (This Noble Land: My Vision for America, 1996).


== Ֆիլմագրություն ==
1957 — «Սայոնարան» / Sayonara (ռեժ. Ջոշուա Լոգան)
1958 — «Խաղաղ օվկիանոսի հարավը» (ռեժ. Ջոշուա Լոգան)
1966 — «Հավայան կղզիներ» / Hawaii (ռեժ. Ջորջ Փոյ Հիլ)
1978 — «Դար» / Centennial (miniseries) (ռեժ. Վիրջիլ Ֆոգել / Virgil W. Vogel, հեռուստասերիալ)


== Ծանոթագրություններ ==


== Արտաքին հղումներ ==
МИЧЕНЕР, ДЖЕЙМС ЭЛБЕРТ в Энциклопедии Кругосвет
Լյուբլինո (գյուղ, Պոդդորսկի շրջան)

Անվան այլ կիրառումների համար տե՛ս՝ Լյուբլինո (այլ կիրառումներ)Լյուբլինո (ռուս.՝ Люблино), գյուղ Ռուսաստանի, Նովգորոդի մարզի Պոդդորսկի շրջանի կազմում։
Բնակչությունը վերջին հայտնի գրանցված տվյալներով կազմում էր 30 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վինիոլս ի էլս Արս

Վինիոլս ի էլս Արս (կատ.՝ Vinyols i els Arcs), մունիցիպալիտետ Կատալոնիայում։ Գտնվում է Տառագոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Բաշ Կամպ շրջանում։ Տարածքը կազմում է՝ 10,78 կմ2։ Բնակչությունը՝ 1887 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 68 կմ։


== Բնակչություն ==


== Ծանոթագրություններ ==


== Արտաքին հղումներ ==
պաշտոնական կայք
Visita virtual
Información general Archived 2007-07-03 at the Wayback Machine.
Datos estadísticos
Página web de la Associació Cultural el Replà Archived 2008-05-09 at the Wayback Machine.
Ճամպրուկով աղջիկը (ֆիլմ)

«Ճամպրուկով աղջիկը» (իտալերեն՝ La ragazza con la valigia), Իտալիա-Ֆրանսիա համատեղ նկարահանված դրամա-մելոդրամա։ Ֆիլմը նկարահանվել է 1961 թվականին։ Ռեժիսորը Վալերիո Ձուրլինին է։ Ժապավենը 1961 թվականին մասնակցել է Կաննի կինոփառատոնին, իսկ գլխավոր դերասանուհի Կլաուդիա Կարիդինալեին շնորհվել է «Դավիդ դի Դոնաթելլոյի» մրցանակ՝ որպես լավագույն դերասանուհի։


== Սյուժե ==
Երիտասարդ երգչուհի Աիդա Ձեպոնին մենակ է մնում իր ճամպրուկի հետ անծանոթ քաղաքում այն բանից հետո, երբ իրեն լքում է թեթևսոլիկ Մարչելլո Ֆայնարդին, որը խոստացել էր Աիդային, թե նրա համար կարիերա կստեղծի։
Աիդան ուղևորվում է տուն՝ Մարչելլոյի մոտ, սակայն վերջինս իր տասնվեցամյա եղբորը՝ Լորենցոյին խնդրում է, որ խաբի Աիդային, թե այդտեղ նման մարդ չի ապրում։ Աղջկա հետ զրուցելուց հետո պատանին խղճահարությամբ է լցվում նրա նկատմամբ և սկսում է դրամ հայթայթել վերջինիս համար։ Աստիճանաբար Լորենցոն սիրահարվում է Աիդային...


== Դերերում ==


== Հետաքրքիր փաստեր ==
«Ճամպրուկով աղջիկը» Իտալական 100 պահպանվող ֆիլմերի ցանկում ընդգրկված ժապավեններից է։


== Ծանոթագրություններ ==


== Արտաքին հղումներ ==
«Ճամպրուկով աղջիկը»(անգլ.) ֆիլմը Internet Movie Database կայքում
««Ճամպրուկով աղջիկը»»(անգլ.) ֆիլմը Allmovie կայքում:
Archivio Cinema ANICA [1]
Օտտո Նիկոլայի

Կարլ Օտտո Էրենֆրիդ Նիկոլայի (գերմ.՝ Carl Otto Ehrenfried Nicolai, հունիսի 9, 1810(1810-06-09)[…], Քյոնիգսբերգ, Պրուսիայի թագավորություն - մայիսի 11, 1849(1849-05-11)[…], Բեռլին, Պրուսիայի թագավորություն), գերմանացի երգահան և դիրիժոր։ Առավել հայտնի է «Վինձորի ուրախ կանայք» կոմիկական օպերայով (ըստ Շեքսպիրի համանուն կատակերգության)։ Տիրապետել է դաշնամուրի և երգեհոնի:


== Ծանոթագրություններ ==
Ժուրնալ Ասիատիկ

Ժուրնալ Ասիատիկ (ֆրանսերեն Journal Asiatique), ակադեմիական հրատարակություն ֆրանսիական Ասիական ընկերակցության (Société Asiatique) 1822 թվականից մինչև այսօր։ Լայն տեղ է տրամադրել տարիների ընթացքում հայերենին և հայագիտական նյութերին։


== Արտաքին հղումներ ==
պաշտոնական կայք
Լուկաս Վիատրի

Լուկաս Էսեկիել Վիատրի (իսպ․՝ Lucas Ezequiel Viatri, մարտի 29, 1987(1987-03-29), Բուենոս Այրես, Արգենտինա), արգենտինացի ֆուտբոլիստ, կիսապաշտպան։ Հանդես է գալիս արգենտինական «Էստուդիանտես»-ի կազմում։
2011 թվականին հանդես է եկել Արգենտինայի ազգային հավաքականի կազմում։


== Ակումբային կարիերա ==
Լուկաս Վիատրի իր կարիերան սկսել է արգենտինական «Բոկա Խունիորս»-ի կազմում։
2007 թվականին Վիատրին վարձակալական հիմունքներով տեղափոխվել է էկվադորական «Էմելեկ»։ Թիմի կազմում նա իր դեբյուտն է նշել Էկվադորի առաջնության և Լիբերտադորեսի գավաթի խաղարկության շրջանակներում։
Հաջորդ մրցաշրջանում արդեն նա վարձակալական հիմունքներով հանդես է եկել վենեսուելական «Մարակայբո»-ի կազմում։
2008 թվականին նա վերադարձել է «Բոկա Խունիորս», որի կազմում իր դեբյուտը նշել է 2008 թվականի մայիսի 17-ին՝ «Ռասինգ»-ի դեմ խաղում։ Թիմի կազմում իր առաջին գոլը Լուկասը խփել է մայիսի 25-ին՝ «Վելես Սարսֆիլդոմ»-ի դեմ խաղում, որն ավարտվել է 1-1 հաշվով։ 2008 թվականի օգոստոսի 18-ին Լուկասը դարձել է գոլի հեղինակ «Բարսելոնա»-ի դեմ խաղում։ Հանդիպումն ավարտվել է 2-1 հաշվով՝ կապտանռնագույնների հաղթանակով։
Օրեր անց՝ օգոստոսի 31-ին Վիատրին գոլի հեղինակ է դարձել «Ուրական»-ի դեմ խաղում։ 2008 թվականի սեպտեմբերի 25-ին՝ «Նյուելես Օլդ Բոյս»-ի դեմ խաղում արգենտինացին ճանաչվել է հանդիպման լավագոյն ֆուտբոլիստ։
Իր չորրորդ գոլը թիմի կազմում Լոկաս Վիատրին խփել է «Էստուդիանտես»-ի դեմ խաղում, որն ավարտվել է իր թիմի պարտոթյամբ՝ 2-1 հաշվով։
2009 թվականի ամռանը Լուկասը մոտ էր մոսկովյան «Լոկոմոտիվ» կամ իտալական «Սիենա» տեղափոխվելուն։ Նրա տրանսֆերային արժեքը կազմում էր 5 միլիոն եվրո։
2014 թվականի հուլիսի 2-ին Լուկաս Վիատրին տեղափոխվել է Չինական Սուպերլիագն ներկայացնող «Շանհայի Շենոա»։ Չինական թիմի կազմում իր դեբյուտը արգենտինացին նշել է հուլիսի 15-ին՝ «Չոնգինգ Լիֆան»-ի դեմ խաղում։ Իր դեբյուտից 6 օր անց նա խփել է իր առաջին գոլը՝ Չինաստանի Սուպերլիգայի շրջանակներում կայացած «Լիոնինգ»-ի դեմ խաղում։
2016 թվականի ամռանը Լուկաս Վիատրին վերադարձել է Արգենտինա՝ պայմանագիր կնքելով «Էստուդիանտես»-ի հետ։


== Միջազգային կարիերա ==
Արգենտինայի ազգային հավաքականի կազմում իր դեբյուտը Լուկասը նշել է 2011 թվականի ապրիլի 20-ին՝ Բրազիլիայի հավաքականի դեմ խաղում։
Վիատրին Արգենտինայի հավաքականի կազմում մասնակցել է 3 հանդիպման։


== Վիճակագրություն ==


=== Ակումբային ===


== Ձեռքբերումներ ==


=== Ակումբային ===
Արգենտինայի չեմպիոն - 2008, 2011
Արգենտինայի գավաթակիր - 2012


=== Միջազգային ===
Հարավային Ամերիկայի գավաթակիր - 2008


== Ծանոթագրություններ ==


== Արտաքին հղումներ ==
Վիճակագրությունը futbolxxi.com կայքում (Իսպաներեն)
Էջը «Բոկա Խունիորս»-ի պաշտոնական կայքում Archived 2013-03-04 at the Wayback Machine. (Իսպաներեն)
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Վիճակագրությունը bdfa.com կայքում
Վիճակագրությունը calcionews.com կայքում Archived 2009-09-05 at the Wayback Machine.
Մենաշնորհային գին

Մենաշնորհային գին, ապրանքի շուկայական գնի առանձնահատուկ տեսակ, որ սահմանում են շուկայական հզորություն ունեցող վաճառողի կողմից, այսինքն վաճառողը, որը կարող է բարձրացնել գինը ՝ իջեցնելով իր վաճառած քանակությունը, ի հակադրումն «կատարյալ մրցակցության» կոնցեպտի, որի դեպքում ապրանքի կամ ծառայության շուկայական գինը պիտի որոշվեր է բազմաթիվ արտադրողների և սպառողների կողմից ներկայացված առաջարկի ու պահանջարկի հարաբերակցության միջոցով։ Շուկայական հզորության պարզագույն օրինակը մենաշնորհային ձեռնարկությունն է, որը զուրկ լինելով շուկայական մրցակցությունից, հանդիսանում է արդյունաբերության արտադրանքի միակ արտադրողը։ Քանի որ մենաշնորհը գերիշխող դիրք է գրավում շուկայում, այն կարող է մենաշնորհային գին սահմանել , որը գերազանցում է ընկերության սահմանային (տնտեսական) ծախսերը։ Քանի որ սահմանային արժեքը արտադրանքի լրացուցիչ միավոր արտադրելու համար պահանջվող ընդհանուր (տնտեսական) ծախսի աճն է, ընկերությունը կարող է շահույթ ստանալ, եթե դրա հաստատուն արժեքը բավարար չափով ցածր է։


== Տես նաև ==
Մենաշնորհային շահույթ


== Ծանոթագրություններ ==
Բելոտին

Բելոտին (ուկրաիներեն՝ Білотин), գյուղ Ուկրաինայի Խմելնիցկիի մարզի Իզյասլավի շրջանում։
2001 թվականի տվյալներով Բելոտին գյուղում բնակվում էր 230 մարդ։ Բնակավայրը զբաղեցնում է 1399 կմ² տարածք։ Բնակչության խտությունը կազմում էր 164,4 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆուտբոլային լիգայի գավաթ 1970-71

Ֆուտբոլային լիգայի գավաթ 1970-71, Ֆուտբոլային լիգայի գավաթի 11-րդ խաղարկությունն է, որում հաղթեց «Տոտենհեմ Հոտսպուր» ֆուտբոլային ակումբը։
Կարո Լուկաս

Կարո Լուկաս (բուն անունով՝ Կարօ Ղուկասեան, սեպտեմբերի 4, 1949(1949-09-04), Սպահան, Իրան - հուլիսի 8, 2010(2010-07-08), Թեհրան, Իրան), պարսկահայ գիտահետազոտող և ճարտարագետ։ Նա հայտնի է որպես «Իրանի ռոբոտատեխնիկայի հայր»։


== Կենսագրություն ==
Կարո Լուկասը ծնվել է 1949 թվականին Սպահանում։ Ավարտել է Թեհրանի «Քուշեշ-Դավթյան» միջնակարգ դպրոցը։ Ուսումը շարունակել է Թեհրանի Պետական համալսարանի Տեխնիկական գիտությունների ֆակուլտետի էլեկտրական ճարտագիտության ճյուղում 1973 թվականին, ավարտելով մագիստրատուրան։ Ապա ուսման շարունակման համար մեկնել է ԱՄՆ-ի Բերքլի համալսարան, 1976 թվականին էլեկտրական և համակարգչային գիտությունների բաժնից ստանալով ասպիրանտուրա՝ համակարգերի հսկողություն թեքումով։ Ապա վերադարձել է Իրան, որտեղ 30 տարի դասավանդել և գիտահետազոտական աշխատանքներ է ղեկավարել Թեհրանի Պետական համալսարանի իր ուսանած Տեխնիկական գիտությունների ֆակուլտետում։ 2006 թվականին Իրանի ճարտարագիտության ասպարեզում ճանաչվել է որպես «Մնայուն դեմք»։
Նա ամուսնացել է Էմիլիա Ներսիսյանցի հետ և ունեցել մեկ զավակ Արման անունով։


== Աշխատանք ==
1986-ից 1988 թվականներին ղեկավարել է Թեհրանի Պետական համալսարանի Տեխնիկական գիտությունների ֆակուլտետի էլեկտրականության բաժինը, որի ընթացքում նաև հիմնադրել է համալսարանի Ուշիմ համակարգերի հսկողության կենտրոնը։ 1993-ից 1997 թվականներին տնօրինել է Իրանի Հիմնարար գիտությունների կենտրոնի (IPM) աշխատանքները։
Լուկասը Իտալիայի Թրիեստեի Տեսական ֆիզիկայի միջազգային կենտրոնի (International Center for Theoretical Physics) և Ծագումնաբանական ճարտարագիտության և կենսատեխնոլոգիայի միջազգային կենտրոնի (International Center for Genetic Engineering and Biotechnology) գիտահետազոտող, Կիրառական մաթեմատիկայի ինստիտուտի անդամ, Չինական գիտությունների ակադեմիայի անդամ, Հարբինի էլեկտրական տեխնոլոգիայի ինստիտուտի (Harbin Institute of Electrical Technology) գիտահետազոտող, Օնտարիոյի հետազոտական և արտադրական ընկերության գիտահետազոտական գործակից (research associate), և Բերքլի համալսարանի Էլեկտրական հետազոտությունների լաբորատորիայի (Electronic Research Laboratory) գիտահետազոտական գործակից է եղել։
Լուկասի գիտական հետաքրքրությունների շարքում էին կենսաբանական հաշվարկումը, հաշվողական բանականությունը, անորոշ համակարգերը, բանական վերահսկումը (intelligent control), նեյրոնային ցանցերը (neural networks), բազմագործակալ համակարգերը (Multiagent Systems), տվյալների ականումը (Data Mining), ֆինանսական մոդելավորումը, և գիտելիքների կառավարումը։
Կարո Լուկասը հրատարակել է ավելի քան 1200 գիտահետազոտական հոդված, միջազգային գիտաժողովներում ավելի քան 200 դասախոսություն ներկայացրել, 20 միջազգային գիտական պարբերականների խմբագրական կազմում է եղել, 8 գիրք է հեղինակել, և 39 գիտական խմբագրված հավաքածոների համահեղինակն է։


== Ծանոթագրություններ ==


== Արտաքին հղումներ ==
Կարո Լուկասի պաշտոնական էջը Archived 2010-07-14 at the Wayback Machine.
Կարո Լուկասի ամփոփագիրը Archived 2010-06-02 at the Wayback Machine.
Կարո Լուկասի պարբերականների գիտահետազոտական հոդվածների ցանկը Archived 2010-07-23 at the Wayback Machine.
Կարո Լուկասի համաժողովների գիտահետազոտական հոդվածների ցանկը Archived 2011-07-16 at the Wayback Machine.
Իրանի Հիմնարար գիտությունների կենտրոնի կայքը
Սկոլեցիֆոբիա

Սկոլեցիֆոբիա (հին հունարեն՝ σκώληξ ՝ «որդ» և φόβος՝ «վախ»), վերմիֆոբիա, ֆոբիայի տեսակի նևրոզիկ սպեկտրի հոգեկան խանգարում, որն արտահայտվում է որդերից և նրանց հարուցած հիվանդություններից վախով։ Ավելի հազվադեպ սկոլեցիֆոբիան դիտարկվում է որպես տարբեր հիվանդությունների ախտանիշ։


== Տերմինաբանություն ==
Սկոլիցեֆոբիայի հոմանիշներն են՝ վերմիֆոբիա (լատ.՝ vermis՝ «որդ») և հելմինտոֆոբիա (հին հունարեն՝ ἕλμινθος՝ «մակաբուծային որդ»)։ Վերջին հասկացությունը ավելի նեղ է, կապված է մասնավորապես հելմինտիասի վախի հետ: 


== Դասակարգում ==
ՀՄԴ-10-ում սկոլեցիֆոբիան առանձնացված չէ, այնուամենայնիվ, կա վերնագիր «հատուկ ֆոբիաներ»։ Այն ներառում է կենդանիներից վախը, որին կարող է վերագրվել տվյալ ֆոբիան։ 
Համաձայն DSM-IV-TR–ի՝ սկոլեցիֆոբիան պետք է դասակարգվի որպես կենդանիների վախի տեսակի հատուկ ֆոբիա։ Հատուկ ֆոբիաների այդ հատուկ ենթատեսակը սովորաբար սկսվում է մանկությունից և կարող է շարունակվել ավելի մեծ տարիքում։  


== Համաճարակաբանություն ==
Հոգեկան առողջության ազգային ինստիտուտի հետազոտության համաձայն՝ հատուկ ֆոբիաների դեպքերը կազմում են 5,1-12,5%:


== Կլինիկական պատկեր ==
Որդի տեսքը կամ դրան նման մի բան կարող է ծանր անհանգստություն առաջացնել այցելուի մոտ։ Նրանք սովորաբար տեղյակ են, որ իրենց վախը չափազանցված և անհիմն է։ Սակայն, չնայած դրան, վախը խաթարում է այցելուի ապրելակերպը և առաջացնում աստենիա։ Ինչպես և այլ հատուկ ֆոբիաների դեպքում, անձը շատ ջանք է գործադրում, որպեսզի խուսափի վախ առաջացնող ազդակի, տվյալ դեպքում՝ որդերի հետ հնարավոր շփման հետ կապված գործողություններից։ Վախի միջակայքը կարող է լինել մեղմ՝ իրական որդերի առկայությանն ի պատասխան, մինչև նրանց պատկերով հրահրվող խուճապային դրսևորումներ։


== Որպես ախտանիշ ==
Որպես ախտանիշ՝ սկոլեցիֆոբիան և դրա տարբերակը՝ հելմինթոֆոբիան, կարող են առկա լինել այլ ռեգիստրի հիվանդություններում՝ հարբոցողություն, փսիխոզ (Մեծ դեպրեսիվ խանգարում և շիզոֆրենիա), նևրոտիկ սպեկտրի տարբեր հիվանդություններ (ներառյալ օբսեսիվ-կոմպուլսիվ խանգարումը և հիպոքոնդրիալային խանգարումը) և որոշակի դեղամիջոցների ընդունման կողմնակի ազդեցություն (MAO-ի ինհիբիտորներ, մեթիլֆենիդատ)։ Հելմինտոֆոբիան կարող է զարգանալ այն հիվանդների մոտ, ովքեր բուժվել են իսկական հելմինտիասից։ Որոշակի նախահակումի (կասկածելիություն, ենթադրելիություն) առկայության դեպքում հնարավոր է առաջացնել հելմինթոֆոբիա՝ համապատասխան գրականություն կարդալուց հետո (օրինակ՝ բժշկական), ուսումնասիրել լրատվամիջոցների աղբյուրներ (մակաբույծների անարդար գովազդ) կամ հիվանդ անձի համար հեղինակավոր անձի հետ շփվելուց հետո։ Սինդրոմը կարող է ուղեկցվել ընկալման (պատրանքներ և հալյուցինացիաներ) և մտածողության խանգարումներով (մաշկային զառանցանք)։ Սինդրոմը կանանց մոտ 2-2,5 անգամ ավելի հաճախ է հանդիպում։ Համախտանիշի բուժումն իրականացվում է հիմնական հիվանդության հետ համատեղ։


== Ժառանգականություն ==
Հատուկ ֆոբիա ունեցող անձի ընտանիքի անդամների շրջանում, ամենայն հավանականությամբ, խանգարման զարգացման ռիսկը մեծ է։ Մասնավորապես՝ առաջին կարգի հարազատները ավելի հաճախ են տառապում կենդանիների վախի տեսակի հատուկ ֆոբիայից, քան ընդհանուր բնակչությունը։


== Տես նաև ==
Ֆոբիաների ցանկ


== Ծանոթագրություններ ==
Մարիա Դիկինի մեդալ

Մարիա Դիկինի մեդալ (անգլ.՝ Dickin Medal), Մեծ Բրիտանիայի բարձրագույն զինվորական պարգև։ Նախատեսված է կենդանիների համար։ Պարգևը հիմնվել է 1943 թվականին Մարիա Դիկինի (1870-1951) նախաձեռնությամբ, որը կենդանիների օգնության բարեգործական PDSA կազմակերպության հիմնադիրն էր։ Մեդալը պատրաստված է բրոնզից, պատկերում է դափնեպսակ և երեսին  «Քաջության համար» (For Gallantry) և «Մենք նույնպես ծառայում ենք» (We Also Serve) գրություններն են։ Պարգևը հանձնում է Լոնդոնի լորդ-քաղաքագլուխը։
Սկզբնական շրջանում մեդալը տրվում էր Ազգերի Բրիտանական Համագործակցության բանակում կամ քաղաքացիական փրկարար օղակներում ծառայող կենդանիներին։ 1943-1949 թվականներին պարգևատրվում էին Երկրորդ համաշխարհային պատերազմում մարդկանց օգնած կենդանիները։ Մեդալը տրվում է առ այսօր, օրինակ՝ Սեպտեմբերի 11-ի ահաբեկչական գործողության ժա, մանակ մարդկանց օգնելու համար պարգևատրվել են երեք շուն՝ երկու առաջնորդող-շուն Սալթին և Ռոսելը (անգլ.՝ Salty и Roselle), որոնք իրենց կույր տերերին հանել էին Համաշխարհային առևտրի կենտրոնի վնասված շենքից՝ անցկացնելով ավելի քան 70 աստիճանավանդակ, և հետախույզ-շուն Ապոլոն, որը մասնակցել էր փրկարարական աշխատանքներին։


== Պարգևատրված կենդանիները ==

2015 թվականի ապրիլի դրությամբ մեդալը տրվել է 64 անգամ՝ 32 աղավնու, 26 շան, 5 ձիու և մեկ կատվի։


== Ծանոթագրություններ ==


== Արտաքին հղումներ ==
«World Wars I and II»։ American Racing Pigeon Union։ Վերցված է մարտի 4, 2010 
«War of the Birds (2005)»։ Internet Movie Database։ Վերցված է մարտի 4, 2010  A documentary about Pigeons involved in the Second World War, many of whom won the Dickin Medal
«In pictures: Heroic dogs»։ BBC News։ մայիսի 17, 2010։ Վերցված է սեպտեմբերի 7, 2010  Images of Beauty, Rip, Jet, Rex and Irma
Բուլակայա

Բուլակայա, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։


== Բնակչություն ==
1908 թվականին գյուղն ունեցել է 87 հայ բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Ստաֆորդ շրջան (Կանզաս)

Ստաֆորդ շրջան (անգլ.՝ Stafford County), ԱՄՆ Կանզաս նահանգի 105 վարչական միավորներից մեկը։ Ընդհանուր տարածությունը 2.051 կմ² է, բնակչությունը՝ 4.789 մարդ (2000 թ. տվյալներով)։ Շրջկենտրոնն է Սենտ Ջոն բնակավայրը։ Կազմավորվել է 1867 թ.։